paragraph_text: Nakon smrti Blanke I. de jure kralj je postao njen i Ivanov sin, Karlo, princ od Viane. Ivan II. je, međutim, zadržao krunu za sebe i sinu nikada nije dozvolio preuzeti vlast. Nakon Karlove smrti, za koju je osumnjičena njihova maćeha, Ivana Enríquez, navarski plemići koji nisu bili zadovoljni vladavinom Ivana II., i koji su Karla smatrali zakonskim monarhom, proglasili su Blanku za monarhinju kao Blanku II. Ivan je Blanku, međutim, već bio zatvorio i onemogućio joj preuzimanje vlasti.